laion/Wikipedia-Exotic huggingface dataset:
Jurassic World Evolution 2

Jurassic World Evolution 2 הוא משחק וידאו מסוג סימולציות עסקים של החברה "Frontier Developments" שיצא ב-9 בנובמבר 2021 ומהווה המשך למשחק המחשב Jurassic World Evolution מ-2018. המשחק מבוסס על הסרטים החמישי והשישי בסדרת סרטי פארק היורה - עולם היורה: נפילת הממלכה מ-2018 ועולם היורה: השלטון שייצא ב-2022. משחק זה ייצא ב-9 בנובמבר 2021 למשחק בפלייסטיישן 4, פלייסטיישן 5, Microsoft Windows, ב-Xbox One וב-Xbox Series X/S. בניגוד למשחק הקודם המתקיים על הארכיפלג הבדיוני "5 המיתות", משחק זה מתרחש עם עלילת "עולם היורה: נפילת הממלכה", על אדמת ארצות הברית והוא כולל נופי יערות ומדבריות לצד נופים שונים. משחק זה מדמה מעין גן חיות המיועד לדינוזאורים ובו מבקרים ופועלים. הוא מכיל מעל 75 מינים פרהיסטוריים כולל דינוזאורים, פטרוזאורים וזוחלים ימיים להם השחקן צריך לספק מזון, משאבי מחיה ווטרינרים מיוחדים. במשחק זה הדינוזאורים פועלים עם בינה מלאכותית ויכולים להילחם ביניהם או להתאחד. ישנם גם יותר צורות נופים מהמשחק הקודם ומכיל סוגים שלא נכללו בו, כמו הצ'יאנשוזאורוס, אך גם את הסוגים הפופולרים כמו הטירנוזאורוס או הטריצרטופס. ישנם מכלאות מותאמות לטורפים ולצמחוניים ותנאי מכלאות שונות. במשחק ישנם גם מופעים עבור המבקרים ופנייה להעדפותיהם לצפייה. השחקן מתקדם במשחק על ידי גיוס מדענים למחקר והדגרת מינים פרהיסטוריים, לאחר חילוץ של ה-DNA שלו ממאובנים ולעיתים גם חילוץ תכונות כמו עמידות למחלות מסוימות. המשחק מלווה בקריינותם של ג'ף גולדבלום וברייס דאלאס הווארד בתפקידם כ-איאן מלקולם ו-"קלייר דירינג". מדיה וקבצים בנושא Jurassic World Evolution 2 בוויקישיתוף אתר האינטרנט הרשמי של Jurassic World Evolution 2 (באנגלית) Jurassic World Evolution 2, במסד הנתונים הקולנועיים IMDb (באנגלית)
פרסי המוזיקה של MTV אירופה 2015

פרסי המוזיקה של MTV אירופה 2015 התקיימו במדיולאנום פורום באסאגו, ליד מילאנו, איטליה, ב-25 באוקטובר 2015. זו הייתה הפעם השלישית שהפרסים מתקיימים באיטליה, הפעם השנייה בה מילאנו הייתה העיר המארחת, והפעם הראשונה (ועד כה, היחידה) שבהם הפרסים נערכו בחודש אוקטובר. הפרסים התקיימו באותו מקום כמו בשנת 1998. ב-30 בספטמבר 2015 פורסם כי הזמר אד שירן ינחה את הטקס, יחד עם השחקנית רובי רוז. ג'סטין ביבר זכה בשישה פרסים, בהם הזמר הטוב ביותר והמופע הטוב ביותר בעולם. במהלך אמצע שנת 2015 אירחה מילאנו גם את התערוכה העולמית, השותפה לטקס לשנה זו. בשיתוף עם הMTV אירופה, MTV איטליה ארגן אירוע בשם MTV Music Week, שנמשך בין התאריכים 19 באוקטובר ל-25 באוקטובר. בנוסף, בלילות 24 ו-25 באוקטובר התקיימו שתי הופעות בפיאצה דל דואומו שבמילאנו, שאחד מהם היה קשור לבמה העולמית של MTV במלזיה. אמנים בינלאומיים ואיטלקיים הופיעו בשני הלילות, כולל אלי גולדינג, דוראן דוראן, מרטין גריקס ואפרוג'ק. הזוכים הם בטקסט מודגש. הזוכים הם בטקסט מודגש. מדיה וקבצים בנושא פרסי המוזיקה של MTV אירופה 2015 בוויקישיתוף "Troye Sivan Wins Artist On The Rise (Video Clip) - MTV". MTV.
ניקולאי בוילסן

ניקולאי מולר בוילסן (בדנית: Nicolai Møller Boilesen; נולד ב-16 בפברואר 1992) הוא כדורגלן דני המשחק בעמדת המגן השמאלי. בוילסן התחיל לשחק כדורגל במועדוני בקבוצות כדורגל מקומיות, עד שבגיל 12 הצטרף למחלקת הנוער של ברונדבי. בדצמבר 2009 בוילסן הצטרף לאקדמיה לכדורגל של אייאקס ששילמה תמורתו כחצי מיליון אירו. ב-3 באפריל 2011 בוילסן ערך את הופעת הבכורה שלו בקבוצה הבוגרת בניצחון 0-3 נגד הראקלס אלמלו. בספטמבר 2011 בוילסן נפצע בירך ונעדר כחצי שנה ממגרשי הכדורגל. גם בעונת 2012/2013 נעדר מרוב משחקי הקבוצה עקב פציעה. ב-10 בנובמבר 2013 הבקיע את שער הבכורה שלו בקבוצה בניצחון 0-2 נגד ניימכן. ב-25 באוגוסט 2016 בוליסן חתם בפ.צ. קופנהגן מליגת העל הדנית. ב-10 באוגוסט 2011 בוילסן ערך את הופעת הבכורה שלו בנבחרת דנמרק בהפסד 2-1 לסקוטלנד. ב-15 בנובמבר 2013 בוילסן הבקיע את שער הבכורה שלו בנבחרת בניצחון 1-2 נגד נורווגיה. בוילסן נכלל בסגל המורחב של הנבחרת לקראת מונדיאל 2018, אך לא נכלל בסגל הסופי. לעומת זאת, הוא נכלל בסגל הנבחרת לקראת יורו 2020 בו הגיע דנמרק לחצי הגמר. אייאקס ליגת העל ההולנדית: 2010/2011, 2011/2012, 2012/2013, 2013/2014 מגן יוהאן קרויף: 2013 פ.צ. קופנהגן ליגת העל הדנית: 2016/2017, 2018/2019 מדיה וקבצים בנושא ניקולאי בוילסן בוויקישיתוף ניקולאי בוילסן, באתר Transfermarkt ניקולאי בוילסן, באתר Soccerway ניקולאי בוילסן, באתר WorldFootball.net ניקולאי בוילסן, באתר National Football Teams ניקולאי בוילסן, באתר FootballDatabase.eu
כריסטיאן נורגארד

כריסטיאן ת'רס נורגארד (בדנית: Christian Thers Nørgaard; נולד ב-20 במרץ 1994) הוא כדורגלן דני המשחק בעמדת הקשר בברנטפורד ובנבחרת דנמרק. נורגארד, התחיל את בקבוצות כדורגל מקומיות ובגיל 14 הצטרף למחלקת הנוער של לינגבי בולדקלוב. ב-20 בנובמבר 2011 נורגארד ערך את הופעת הבכורה שלו בקבוצה הבוגרת בתיקו 2-2 נגד קוגה. בינואר 2012, נורגארד חתם לשלוש וחצי שנים בהמבורג מהבונדסליגה תמורת 400 אלף אירו. נורגארד, שיחק בעיקר בקבוצת המילואים של המועדון בעוד שבקבוצה הבוגרת לא זכה לדקות משחק. ב-21 באוגוסט 2013 חתם נורגארד בברונדבי לארבע שנים. בינואר 2017 נורגארד חתם על חוזה חדש בקבוצה שלפיו ישחק בקבוצת עוד שנתיים וחצי. נורגארד היה שותף לזכייה של הקבוצה בגביע הדני בעונת 2017/2018. ב-19 ביולי 2018 חתם נורגארד לארבע שנים בפיורנטינה מהסרייה א' תמורת 3.5 מיליון אירו. בפיורנטינה, שיחק עונה אחת בה רשם 6 הופעות בליגה. ב-28 במאי 2019 חתם נורגארד בברנטפורד מהפוטבול ליג צ'מפיונשיפ. באוקטובר 2020 נורגארד נפצע ונעדר מהמגרשים כארבעה חודשים. ב-13 באוגוסט 2021 נורגארד הבקיע את שער הבכורה שלו במועדון בניצחון 0–2 נגד ארסנל. בצעירותו, נורגארד שיחק בכל הנבחרות הצעירות של דנמרק ורשם בהן 73 הופעות בסך הכל. ב-8 בספטמבר 2020 נורגארד ערך את הופעת הבכורה שלו בנבחרת הבוגרת בתיקו 0-0 נגד אנגליה. ב-9 באוקטובר 2021 נורגארד הבקיע את שער הבכורה שלו בנבחרת בניצחון 0–4 נגד מולדובה. נורגארד שיחק עם הנבחרת ביורו 2020, בו הגיעה לחצי הגמר, הישג השיא שלה מאז הזכייה ביורו 1992. נכלל בסגל נבחרת דנמרק לטורניר מונדיאל 2022. נכלל בסגל נבחרת דנמרק לטורניר יורו 2024. ברונדבי הגביע הדני: 2017/2018 ברנטפורד פלייאוף העלייה לפרמייר ליג: 2021 אישיים כדורגלן השנה בברונדבי: 2017 מדיה וקבצים בנושא כריסטיאן נורגארד בוויקישיתוף כריסטיאן נורגארד, ברשת החברתית אינסטגרם כריסטיאן נורגארד, באתר Transfermarkt כריסטיאן נורגארד, באתר Soccerway כריסטיאן נורגארד, באתר BDFutbol כריסטיאן נורגארד, באתר WorldFootball.net כריסטיאן נורגארד, באתר National Football Teams כריסטיאן נורגארד, באתר FootballDatabase.eu DE SIDSTE FEM SPILLERE TIL VM-TRUPPEN ER UDTAGET באתר הרשמי של התאחדות הכדורגל הדנית, 13 בנובמבר 2022 (בדנית) Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית)
אורלוצ'קה

אורלוצ'קה (ברוסית: Уралочка) הוא מועדון כדורעף נשים המייצג את מחוז סברדלובסק. הוקם בשנת 1966 והתמודד באליפות ברית המועצות מאז עונת 1967/1968. עד 2001 נקרא אורלוצ'קה והוא הטוב ביותר ברוסיה כשלרשותו זכייה ב־25 אליפויות לאומיות (14 מהן מאז 1991). המועדון מארח את משחקיו בהיכל הספורט "מטאלורג-פורום" בניז'ני טגיל, אך גם מארח כמה משחקים בהיכל לסוגי ספורט קבוצתי ביקטרינבורג. מאמן הקבוצה משנת 1969 ועד היום הוא ניקולאי וסילביץ' קרפול. בעונת 2021/2022 העפילה לרבע גמר גביע CEV. אליפות ברית המועצות זכייה (11): 1978-1982, 1986-1991 סגנות (2): 1984, 1985 מקום שלישי (2): 1977, 1983. גביע ברית המועצות זכייה (3): 1986, 1987, 1989 גמר (1): 1976; אליפות רוסיה זכייה (14) : 1992, 1993, 1994, 1995, 1996, 1997, 1998, 1999, 2000, 2001, 2002, 2003, 2004, 2005 סגנות (1): 2016 מקום שלישי (6): 2008, 2009, 2012, 2015, 2018, 2019. גביע אירופה לאלופות זכייה (8) 1981, 1982, 1983, 1987, 1989, 1990, 1994, 1995 גמר (6): 1988, 1991, 1996, 1997, 2000, 2003 גביע מחזיקות הגביע זכייה (1): 1986 גמר (1): 1985 גביע CEV זכייה (2): 2009, 2014 גביע האתגר זכייה (1): 2015 אליפות העולם למועדונים מקום שלישי (1): 1992 גביע טופ וולי הבינלאומי זכייה (1): 2003 אתר האינטרנט הרשמי של אורלוצ'קה (ברוסית) אורלוצ'קה, ברשת החברתית פייסבוק אורלוצ'קה, ברשת החברתית אינסטגרם אורלוצ'קה, ברשת החברתית VK פרופיל המועדון באתר איגוד הכדורעף הכל-רוסי סקירות של משחקים באתר SportS66.ru
משפט המו"לים (פודקאסט)

משפט המו"לים הוא הסכת מבית העיתון העין השביעית. ההסכת מוגש על ידי שוקי טאוסיג ואורן פרסיקו. השידור הראשון של ההסכת התקיים בשבוע ההוכחות הראשון במשפט נתניהו ומאז ברצף, למעט שתי פגרות קיץ קצרות. מדי שבוע משודרת מהדורה אודות השבוע הקודם, במטרה להנגיש לקהל שפחות מתחבר לכתבות ארוכות את מה שקורה בבית המשפט. עיקר עיסוקו של ההסכת הוא מה שמתגלה במהלך המשפט ביחס לכלי התקשורת - עיתונות, רדיו, טלוויזיה, רשתות חברתיות. עיקר העיסוק של הסכת משפט המו"לים הוא באתיקה עיתונאית. לאורך עשרות פרקים דנים המגישים בהתנהלות של אתר וואלה ושל אתרי חדשות ישראלים נוספים בין השנים 2010-2018. דוגמה להתנהלות לא אתית כפי שהיא מובאת בתוכנית סדר יום עם קרן נויבך, נלקחת מתוך התכתובת בטלפון של מנכ"ל וואלה באותה תקופה, אילן ישועה: כתב התקשורת של גלובס קיבל הכחשה מישועה בקשר לידיעה שהוא התכוון לפרסם בעיתונו. הוא פנה אל מנכ"ל העיתון שבו הוא עובד - גלובס - כדי להתייעץ בנושא. מתוך התכתובת שנחשפה במשפט מסתבר שמנכ"ל גלובס פנה גם הוא אל ישועה, מנכ"ל האתר המתחרה - וואלה - כדי לתאם עמדות איך להטעות את אותו כתב תקשורת. משך כל מהדורה הוא כשעה. פרקים 1–15 מתחילים כולם באותה הכרזה: "השנה היא 2021. חמש שנים אחרי שנפתחת החקירה מגיע שלב העדויות במשפט השוחד, מרמה והפרת אמונים של ראש הממשלה נתניהו והמו"לים אלוביץ' ומוזס. על ספסל הנאשמים ניצבת העיתונות הישראלית, הבוסים הרעילים שלה והקשרים המושחתים שלהם עם השלטון. דרך העדויות שבמשפט נספר כאן מדי שבוע את סיפורם." מפרק 16 כל הפרקים מתחילים בהכרזה: "בחמישה באפריל 2021 באולם בית המשפט המחוזי בירושלים החל שלב העדויות במשפט המו"לים, משפט השחיתות התקשורתית החשוב ביותר בתולדות המדינה. מאז ממשיכות העדויות במשפט לחשוף כיצד ברוני העיתונות הישראלים מספסרים בעיתונאים, בהיסטוריה ובציבור, כדי לצבור עוד כסף ועוד כוח. זהו סיפורם. זהו הסיפור שלנו." במהלך כל פרק דנים המגישים באירועי השבוע הקודם במשפט נתניהו ומפרשים את ההקשר הרחב של הדברים מבחינת כלי התקשורת בישראל. ברבים מהפרקים מתארחים מומחים בתחומים הנוגעים לעניינים שנדונו במשפט. ההסכת מלווה בציטוטים מומחזים מתוך העדויות. הרבה מההמחזות כוללות קטעים מדומיינים. אף כי הדיון מקצועי ומעמיק, רוח הדברים הומוריסטית ואפילו צינית. אתר האינטרנט הרשמי של משפט המו"לים קישור להסכת באתר העין השביעית "משפט המו"לים", באתר אפל פודקאסטים "משפט המו"לים", באתר Spotify "משפט המו"לים", באתר גוגל פודקאסט "משפט המו"לים", באתר Pocket Casts "משפט המו"לים", פיד RSS שוקי טאוסיג משוחח עם קרן נויבך על משפט המו"לים, נבדק ב-2023-08-11
X (אלבום של אד שירן)

× (מבוטא: "multiply"; בעברית: "כפל") הוא אלבום האולפן השני של הזמר-יוצר האנגלי, אד שירן. הוא פורסם ב-20 ביוני 2014 באוסטרליה ובניו זילנד, ובשאר העולם ב-23 ביוני, דרך אסיילום רקורדס ואטלנטיק רקורדס. האלבום זכה להצלחה מסחרית בינלאומית, כאשר הגיע למקום הראשון במצעדי 15 מדינות, בהם מצעד האלבומים הבריטי והבילבורד 200 האמריקאי. כמו כן, הגיע האלבום לחמישייה הראשונה בשבע מדינות אחרות, והיה לאלבום הנמכר ביותר לשנת 2014 באוסטרליה, ניו זילנד, אירלנד ובריטניה. מתוך האלבום פורסמו חמישה סינגלים: "Sing"‏, "Don't"‏, "Thinking Out Loud"‏, "Bloodstream" (בשיתוף עם רודימנטל) ו-"Photograph". האלבום זכה לביקורות חיוביות ממבקרי מוזיקה. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2014, וסיכום האלבומים של העשור השני. כתב העת בילבורד דירג את האלבום במקום ה-98 ברשימתם "100 האלבומים הטובים ביותר של העשור השני". מידע על האלבום X באתר MusicBrainz מידע על האלבום X באתר AllMusic האלבום X באתר Discogs האלבום X באתר יוטיוב "Ten things we learnt about Ed Sheeran on his visit". 3 News. אורכב מ-המקור ב-25 במאי 2014. נבדק ב-11 באוקטובר 2021. {{cite web}}: (עזרה) Michaels, Sean (7 באפריל 2014). "Ed Sheeran announces details of second album, entitled x". The Guardian. נבדק ב-11 באוקטובר 2021. {{cite news}}: (עזרה) The A. V. Club, The 50 best albums of the 2010s, The A.V. Club, ‏2019-11-20 (באנגלית) ARIA Top 100 Albums Chart, איגוד תעשיית ההקלטות האוסטרלי (באנגלית) George Griffiths, Ireland's Official biggest albums of 2021 revealed, חברת המצעדים הרשמית, ‏9 בינואר 2022 (באנגלית)
הולוסייב (רובע)

הולוסייב (באוקראינית: Голосіївський район) הוא רובע או "ראיון" של קייב, עיר הבירה של אוקראינה. הולוסייב הוא הרובע הגדול ביותר בקייב לפי שטחו. הוא ממוקם על הגדה הימנית של הנהר דנייפר. בימי קדם הרובע היה שייך ללאוורת קייב-פצ'רסק ונבנה מבתים של אצולת הכנסייה. כעת שטחו משתרע כמעט מחרשצ'אטיק עד לדרום מערב קייב והוא למעשה השער הדרומי והדרום מערבי של קייב. הרובע כולל יותר מ-20 שכונות או אזורים היסטוריים. מדיה וקבצים בנושא הולוסייב בוויקישיתוף אתר האינטרנט הרשמי של הולוסייב (באוקראינית) [https://www.segodnya.ua/longread/goloseevo/index.html Голосеевский район: парки, достопримечательности и дорогое жилье], Segodnya.ua ערך זה הוא קצרמר בנושא גאוגרפיה של אוקראינה. אתם מוזמנים לתרום לוויקיפדיה ולהרחיב אותו.
שורש 138

שורש 138 או גן בּוּ (בסינית: 艮部, פיניין: Gěn bù) הוא השורש ה-138 של הכתב הסיני. פירושו "עצירה" או "קיפאון (של תנועה)" והוא אחד מתוך 29 (מתוך סך הכל 214 שורשי הקאנגשי) שורשים המורכבים משישה קווים. במילון קאנגשי ישנם 5 תווים בלבד (מתוך 49,030) שניתן למצוא תחת שורש זה. בקוסמולוגיה הדאואיסטית, 艮 הוא השביעי מבין שמונה הטריגרמות. השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 138 בוויקישיתוף מאגר Unihan - U+826E
קישקרה

קישקרה (בהונגרית: Kisköre) היא עיר במחוז הווש בצפון מזרח הונגריה. עד לשואה הייתה בה קהילה יהודית. כמו יישובים רבים באירופה גם בקישקרה מספר התושבים נמצא בירידה. כך, בשנת 1941 חיו בכפר 3,849 תושבים, ב-1990 חיו בכפר 3,144 תושבים ובשנת 2021 רק 2,738 תושבים. האזור מיושב לסירוגין מהמאה ה-13 עד ימינו, היישוב עצמו הוזכר לראשונה בכתבים משנת 1215 והפך לעיר בצורה רשמית ביולי 2005. יהודים חיו בקישקרה במאה ה-18 ובמאה ה-19. החל משנת 1885 היו יהודי הכפר חלק מקהילת הווש ובשנת 1944 נרצחו יהודים מהכפר בשואת יהודי הונגריה. במפקד קהילות הונגריה שנעשה בשנת 1944 נכתב כי בקהילה יש 47 חברים, הקהילה אורתודוקסית ואין בקהילה רב או מנהיג קהילה. מדיה וקבצים בנושא קישקרה בוויקישיתוף אתר האינטרנט הרשמי של קישקרה נתוני העיר באתר הלמ"ס ההונגרי תיעוד יהודי קישקרה שנרצחו בשואה דף קהילת קישקרה במפקד קהילות הונגריה מפקדי האוכלוסין של יהודי הונגריה, 1993
שורש 164

שורש 164, או יוֹאוּ בּוּ (בסינית: 酉部, פיניין: Yǒu bù) הוא השורש המאה שישים וארבעה של הכתב הסיני. פירושו "יין" או "אלכוהול" והוא אחד מתוך 20 (מתוך סך הכל 214 שורשי הקאנגשי) שורשים המורכבים משבעה קווים. במילון קאנגשי יש 290 תווים (מתוך 49,030) שניתן למצוא תחת שורש זה. באסטרולוגיה הסינית 酉 מייצג את הענף הארצי העשירי ומתאים לתרנגול בגלגל המזלות הסיני. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 164 בוויקישיתוף מאגר Unihan - U+9149
לואיס רוברטס

לואיס רוברטס (באנגלית: Lewis Roberts נולד ב -1950) הוא חוקר טבע ומאייר בוטני אוסטרלי. לואיס ואחיו, צ'רלי רוברטס, הם ככל הנראה המומחים המובילים בצמחייה ובעלי החיים של דרום-מזרח קייפ יורק וחבל האי טרופי הצפוני. במשך שלושה דורות התגוררה משפחתו כ -45 ק"מ דרומית לקוקטאון, שם למדו הוא וצ'רלי בבית. אביו, ג'ק לואיס, היה עובד במכרה עופרת וחוקר טבע אוטודידקט. בערך מ-1960, רוב הבוטנאים והזואולוגים שערכו מחקר בתחומם ביקשו ייעוץ או סיוע בשטח מהאחים רוברטס. שניהם תרמו למוזיאון קווינסלנד. ללואיס רוברטס יש עניין מיוחד בסחלבים, במיוחד במינים של חצי האי קייפ יורק והטרופיים הרטובים. הוא החל ללמוד ברצינות בשנת 1973. מאז, הוא אסף דגימות רבות, וגילה שבעה מינים חדשים, כולל סחלב יוצא דופן, הידוע רק באזורם. סחלב זה, שרשום כסוג חדש נקרא Cooktownia robertsii, לכבודו של לואיס. לואיס גילה את סחלב הקרקע הנדיר הזה בשנות השמונים והוא תואר רשמית על ידי דייוויד ג'ונס, אחד הטקסונומים של הסחלבים המובילים באוסטרליה, בשנת 1997. רבים ממיני הסחלבים המקומיים נדירים ובעלי שטחי מחיה ספציפיים ומוגבלים מאוד, המופיעים רק במקומות נידחים ובלתי נגישים כגון פסגות הרים, ביצות או סוגי יערות גשם הנגישים רק ברגל. בנוסף, רוב הסחלבים פורחים בעונה, וחלקם רק יום או יומיים בשנה. בשנת 1993, לואיס החל לצייר את הסחלבים שמצא. הוא מאייר בוטני אוטודידקט. עבודותיו המוקדמות נעשו בעפרון אך ורק כסיוע לזיהוי. הוא היה נחרץ בהצגת הפרטים הקטנים ביותר. הוא הראה כמה מיצירות העפרון שלו בביקור אצל חוקרי טבע, ובעקבותיהם החל לואיס לצבוע ולהדגיש את איוריו. הוא המציא טכניקות משלו כדי ללכוד את קנה המידה והמורכבות של נושאיו, שרבים מהם כמעט אינם נראים בעין בלתי מזוינת. לואיס עובד בעיפרון כדי לתאר את הנושא שלו באמצעות זכוכית מגדלת, במידת הצורך. הוא לוכד את צבע הנושא בצבעי מים, ואז מדגיש גוונים בעזרת עט ודיו. לואיס מקווה להמחיש דגימה מכל מיני סחלבים שנמצאים בצפון מזרח קווינסלנד. ישנם יותר מ -250 מינים ידועים באזור והוא השלים איורים של יותר מ -100. לאחר שיסיים את הסדרה, לואיס מקווה לפרסם אותם, יחד עם תצפיות השדה שלו על כל מין. בעקבות מוסכמות האיור הבוטני, לואיס מתעד את נושאיו באופן מקיף - צמח, פרח ופירות. הוא גם מנתח את הפרחים של כל אחד מהם כדי להראות את חלקיו השונים - עלי כותרת, גבעול, עלי אבקנים ועוד. תהליך הציור הוא מדויק, איטי, ולוקח זמן. מבלי לכלול את הזמן הנדרש למציאת דגימות מתאימות של מינים מסוימים. כל איור לוקח בין יומיים ל -3 ימים להשלמתו, בהתאם למורכבות וגודל הצמח. לואיס מוביל קבוצות רבות של חוקרי טבע ומטיילים והוא ידוע בידע וביכולות ההסבר שלו. הוא תמיד מסתובב יחף, ונעל נעליים רק כמה פעמים בחייו בעיקר באירועים מיוחדים, כמו בחתונתו או בפתיחת התערוכה הראשונה שלו ב- Nature's Powerhouse, וכאשר קיבל את מדליית מסדר אוסטרליה (OAM) בשנת 2005. לכבודו נקרא סוג של לטאה אוסטרלית, Saproscincus lewisi. מדיה וקבצים בנושא לואיס רוברטס בוויקישיתוף Biography of Lewis Roberts Jones DL (1997) "Cooktownia robertsii or, a remarkable new genus and species of Orchidaceae from Australia." Austrobaileya (1997), 5, 71-8. A complete Guide to Native Orchids of Australia, including the island territories, p. 340. David L. Jones. 2006. New Holland Publishers, Frenchs Forest, N.S.W. 2086 Australia. Beolens, Bo; Watkins, Michael; Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp
סיליה רוסר

סיליה רוסר (באנגלית: Celia Rosser נולדה ב -1930) היא מאיירת בוטנית אוסטרלית, הידועה בעיקר בזכות פרסום סדרת מונוגרפיות בת שלושה כרכים המכילה ציורי אקוורל של עצים מהסוג בנקסיה. היא נולדה כסליה אליזבת פרינס, והחלה לצייר פרחי בר אוסטרליים בתחילת הקריירה האמנותית שלה. היא התחילה לצייר את עצי הבנקסיה לאחר שראתה בנקסיה מסורית (Banksia serrata) ליד ביתה באורבוסט, ויקטוריה. התערוכה הראשונה שלה הייתה בגלריה לבסון במלבורן בשנת 1965, וכללה שלושה צבעי מים של מיני בנקסיה. שנתיים לאחר מכן פרסמה את פרחי הבר של ויקטוריה. בשנת 1970 מונתה רוסר לאמנית הפקולטה למדעים באוניברסיטת מונש. היא איירה את הצמחים המלוחים של דרום אוסטרליה. בשנת 1974 מונתה לאמנית הבוטנית האוניברסיטאית, והחלה בפרויקט ציור כל מיני הבנקסיה. הפרויקט נמשך יותר מ -25 שנה, והביא לפרסום מונוגרפיה בת שלושה כרכים בשם The Banksias, עם טקסט מלווה מאת אלכס ג'ורג'. פרסום הכרך הסופי בשנת 2000 ייצג את הפעם הראשונה שסוג כה גדול צויר כולו. בשנת 1997 זכתה בפרס האגודה הלינאית של לונדון על איור בוטני, ובשנת 1995 הוענק לה מדליית מסדר אוסטרליה. אוניברסיטת מונש העניקה לה תואר שני בכבוד למדעים בשנת 1981, ותואר דוקטור לשם כבוד בשנת 1999. בשנת 2001, פיטר אולדה וניל מריוט פרסמו תיאור של זן חדש של בנקסיה מהשיחים הצחיחים של מערב אוסטרליה, וקראו לו בנקסיה רוסרית (Banksia rosserae) לכבודו של רוסר. מאז 2002, חברי הגנים הבוטניים המלכותיים מלבורן העניקו את "מדליית סיליה רוסר לאמנות בוטנית" למציגים מצטיינים בתערוכת "אמנות האיור הבוטני". מדיה וקבצים בנושא סיליה רוסר בוויקישיתוף Rosser, Celia Elizabeth - biography, www.anbg.gov.au "One new Banksia and two new Grevillea species (Proteaceae: Grevilleoideae) from Western Australia", web.archive.org, ‏2006-09-23 Celia Rosser, web.archive.org, ‏2006-06-25 "Celia Elizabeth Rosser", honours.pmc.gov.au
קרדיג אפ קונד'ה

קרדיג אפ קונד'ה (בוולשית: Ceredig ap Cunedda; סביבות 415–453), בנו של קונד'ה "הקיסר", היה מלך וולשי אשר ייסד את ממלכת קרדיגיון במערב ויילס במאה ה-5. קרדיג נולד בממלכת גודוד'ין שבצפון הקדום (כיום דרום סקוטלנד וצפון אנגליה), למשפחת אצולה מקומית עם קשרים היסטוריים לשלטונות הרומאיים, שהיגרה לוויילס כדי לסייע בגירוש הפולשים הגאליים. אב המשפחה, קונד'ה, נלחם בפולשים והקים את ממלכת גוויניד' האיתנה בצפון-מערב ויילס, קרדיג שלא היה הבן הבכור ולכן לא ירש את גוויניד', אך לחם בגבורה במערכה, קיבל מאביו את האדמות בחלק הדרומי וייסד שם ממלכה משל עצמו. הממלכה שייסד נקראה קרדיגיון (מוולשית "אנשי קרדיג"), אשר על שמה קרויים כיום מחוז קרדיגיון ומפרץ קרדיגן. לא הרבה ידוע על חיו של קרדיג מלבד קשריו המשפחתיים ועץ המשפחה שלו. הוא נישא למלרי הקדושה (Meleri), אחת מ-24 הבנות של בריכן מייסד ממלכת ברכיניוג. על פי המסורת, קרדיג נחשב לסבו של דייוויד הקדוש מצד בנו קדיג, וסבו של פדארן הקדוש מצד ביתו גוון, שניהם קדושים חשובים להתפתחות הנצרות המוקדמת בוויילס. שושלת קרדיג באתר 'Ancient Wales Studies'. ערך זה הוא קצרמר בנושא ויילס. אתם מוזמנים לתרום לוויקיפדיה ולהרחיב אותו.
שורש 125

שורש 125 או לאו בּוּ (בסינית: 老部, פיניין: Lǎo bù) הוא השורש המאה עשרים וחמישה של הכתב הסיני. פירושו "זקֶן" או "חכם" והוא אחד מתוך 29 (מתוך סך הכל 214 שורשי הקאנגשי) שורשים המורכבים משישה קווים. בנוסף, השורש משמש כשמו של החכם הסיני המיתולוגי וספר הדת המיוחס לו, לאו דזה. במילון קאנגשי יש 22 תווים (מתוך 49,030) שניתן למצוא תחת שורש זה. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 125 בוויקישיתוף מאגר Unihan - U+8001
רוקטסן

רוקטסן רוקט סאנאיי וו טיג'רט (בטורקית: Roketsan Roket Sanayii ve Ticaret AS) היא חברה לייצור כלי נשק וקבלן הגנה טורקי מרכזי באנקרה. החברה נוסדה בשנת 1988 על ידי הוועדה העליונה לתעשיות הביטחוניות של טורקיה (SSİK) בכדי להקים בסיס תעשייתי במדינה לטכנולוגיות טילים, החברה הפכה במהירות לאחת מ-500 התאגידים התעשייתיים המובילים בטורקיה. מחזיקי המניות הנוכחיים של רוקטסן כוללים את קרן הכוחות המזוינים של טורקיה (55.5%), ASELSAN (15%), MKEK (15%), Vakıflar Bankas-ı (10%), HAVELSAN (4.5%). רוקטסן ידועה בעיקר בזכות מגוון הרקטות המונחות והבלתי מונחות שלה, כמו גם טילים ופצצות מונחות כגון Bora, Atmaca, Cirit, UMTAS ו- OMTAS. החברה גם מייצרת ברישיון מערכות כמו טילי סטינגר, רפייר ו-ESSM ומספקת פתרונות טכנולוגיים והנדסיים לפלטפורמות אזרחיות וצבאיות משולבות אחרות. ההתפתחויות האחרונות נותנות דגש לפצצות חכמות בקוטר קטן עבור מל"טים. רוקטסן היא החברה הטורקית היחידה שקיבלה אישור CMMI/DEV 3 על כל תהליכי התכנון והפיתוח שלה. החברה היא גם אחת ממארגנות "פסטיבל החלל והטכנולוגיה של טכנופסט". רוקטסן חתמה על חוזה בשנת 2013 לבניית הפרויקט של מערכת שיגור החללית הלאומית של UFS. בשנת 2013 אישרה ממשלת טורקיה את הקמת מרכז שיגור הלוויין הראשון שלה על ידי רוקטסן. באוגוסט 2020 הוקמה "רוקטסן שיגור לוויינים", מרכז מתקדם למערכות חלל ומרכז לטכנולוגיות מתקדמות. ב-29 ביוני 2021 נחתם מזכר ההגנה של הממשלה לממשלה (G2G) בין טורקיה לבנגלדש. לדברי ד"ר איסמעאיל דמיר, נשיא "נשיאות התעשייה הביטחונית", הסכם ייצוא מוצרים שונים של רוקטסן נחתם עם בנגלדש. רוקטסן מסרה את TRG-300 טייגר MLRS לצבא בנגלדש ביוני 2021 בהסכם נפרד. מדיה וקבצים בנושא רוקטסן בוויקישיתוף אתר האינטרנט הרשמי של רוקטסן "Participations « Roketsan". www.roketsan.com.tr. נבדק ב-2016-05-23. http://www.janes.com/article/45343/cruise-control-id14d1 "Teknofest İstanbul | Düzenleyici Kuruluşlar". 2019-09-25. אורכב מ-המקור ב-2019-09-25. נבדק ב-2021-02-01. "Space Launch System Project". Undersecretariat for Defence Industries. אורכב מ-המקור ב-2013-12-20. נבדק ב-2013-12-20. Burak Ege Bekdil (28 ביולי 2013). "Turkey's Sat-Launcher Plans Raise Concerns". DefenseNews. Gannett. אורכב מ-המקור ב-30 באוגוסט 2013. נבדק ב-30 באוגוסט 2013. {{cite news}}: (עזרה) "ROKETSAN Bangladeş'e ihracat yapacak (ROKETSAN will export to Bangladesh)" (בטורקית). Anadolu Agency. 29 ביוני 2021. נבדק ב-1 ביולי 2021. {{cite news}}: (עזרה) "PM includes 'Tiger Multiple Launch Rocket System' in Bangladesh Army". The Daily Star. 2021-06-21. נבדק ב-2021-07-01.